કૈસ એટલે કે મજનુનું પાત્ર નિભાવી રહેલા અવિનાશ તિવારીએ પોતાના પાત્રને જીવંત કરવા ઘણો પરસેવો પાડ્યો છે. પાત્રને નિભાવવા માટે અવિશાને સારું એવું હોમવર્ક પણ કર્યું, જે તમને તેના રોલમાં નજર આવે છે. ચોક્કસ આ ફિલ્મની રિલીઝ બાદ અવિનાશને ગ્લેમર ઈન્ડસ્ટ્રીમાં અલગ ઓળખ મળશે. કાશ્મીરી એક્ટર મીર સરવર અને સુમિત કૌલની પ્રશંસા કરવી પડશે કે તેમણે પોત-પોતાના પાત્રની એવી અલગ ઓળખ ઊભી કરી કે સિનેમા હોલની બહાર આવ્યા બાદ તમને આ બંનેના પાત્રો ચોક્કસ યાદ રહી જાય છે. તો તૃપ્તિ ડિમરીએ લૈલાના પાત્રને બસ નિભાવી દીધું છે. તૃપ્તિએ જો ઈન્ડસ્ટ્રીમાં લાંબી ઈનિંગ રમવી હશે તો તેણે હજુ લાંબું અંતર કાપવાનું બાકી છે.